Ivanov vŕštek

Ivanov vŕštek () je vrch v Považskom Inovci. Leží nad obcou Hôrka nad Váhom, približne  východne od Nového Mesta nad Váhom. 

 Poloha 
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Nové Mesto nad Váhom a zasahuje na katastrálne územie obcí Kálnica a Hôrka nad Váhom. Nachádza sa v bočnom hrebeni a vrcholom vedie modrá značka na Panskú javorinu.

 Opis 
Ivanov vŕštek leží v rázsoche, vybiehajúcej z hlavného hrebeňa medzi Panskou javorinou a Ostrým vrchom západným smerom cez Polámaný vrch na Sochoň. Jeho nadmorská výška má v niektorých zdrojoch hodnotu 730, v iných . Západným susedom je Polámaný vrch (), severne leží Jakubová () a Ostrý vrch (), juhovýchodne Panská javorina () a južne Prieľačina ().Považský Inovec – Piešťany. Turistická mapa. 1 : 50 000. Harmanec: VKÚ, a. s. Vrch patrí do povodia Váhu; severnú časť masívu odvodňuje Kalnický potok, južné svahy jeho prítok Hôrčanský potok. Najbližšími sídlami sú severozápadne ležiaca Kálnica a západným smerom situovaná Hôrka nad Váhom. 

 Výhľady 
Zalesnený hrebeň neumožňuje súvislejšie rozhľady, napriek tomu je z menších lokalít s nižšou vegetáciou možné vidieť hlavný hrebeň a okolité vrchy pohoria. Miestami je vidieť tiež Malé a Biele Karpaty.

 Prístup 
 po  značke: 
 od severozápadu z Kálnice cez Hraničný vrch
 od východu z hlavného hrebeňa

 Referencie 

 Pozri aj 
 Vysoký Inovec
 Zoznam vrcholov v Považskom Inovci

 Externé odkazy 
 Poloha na turistickej mape

Kategória:Vrchy v Považskom Inovci
Kategória:Vrchy v okrese Nové Mesto nad Váhom
Kategória:Vrchy pod 1000 metrov na Slovensku
Kategória:Kálnica
Kategória:Hôrka nad Váhom